શ્રીમદભાગવતના અગિયારમા સ્‍કંધમાં શ્રીકૃષ્‍ણ અને ઉદ્ધવના સંવાદમાં દત્તાત્રેયના ચોવીસ ગુરૂઓની વાત છે. તેમાં ધનુષ્‍ય બનાવનારા કારીગરની વાત આવે છે. આ કારીગર પોતાના કામમાં વ્‍યસ્‍ત હતો. ત્‍યારે તેની બાજુમાંથી રાજાની સવારી પસાર થઇ ગઇ તો પણ તેનું ધ્‍યાન વિચલિત થયું નહીં. બીજું કીટ-ભ્રમર દૃષ્‍ટાંત છે. એક કીડો ભયનો માર્યો ભમરીના વિચારે ચઢી ગયો. આમ કરતાં કરતાં જ્યારે તે એકાગ્રતાની પરાકાષ્‍ઠાએ પહોંચ્‍યો તો તેને પાંખો ફૂટી અને તે પોતે ભમરીમાં રૂપાંતરિત થઇ ગયો!